CELEX: C2004/179/08
Language: et
Date: 2004-07-10 00:00:00
Title: Kohtuasi C-195/04: Hagi, mille esitas 29. aprillil 2004. aastal Euroopa Ühenduste Komisjon Soome Vabariigi vastu

10.7.2004   
            
            
               ET
            
            
               Euroopa Liidu Teataja
            
            
               C 179/4
            
         
      HAGI, mille esitas 29. aprillil 2004. aastal Euroopa Ühenduste Komisjon Soome Vabariigi vastu
   (Kohtuasi C-195/04)
   (2004/C 179/08)
   Euroopa Ühenduste Kohus on saanud 29. aprillil 2004. aastal hagi Soome Vabariigi vastu, mille on esitanud Euroopa Ühenduste Komisjon, keda esindab advokaat K.Wiedner ja advokaat M. Huttunen, kes on valinud endale kohtudokumentide kättetoimetamise aadressi Luksemburgis.
   Euroopa Ühenduste Komisjon esitab Euroopa Ühenduste Kohtule järgmised nõuded:
   
               1.
            
            
               tuvastada, et Soome Vabariik on jätnud täitmata EÜ asutamislepingu artiklist 28 tuleneva kohustuse, kuna Senaatti-kiinteistöt on suurköögiseadmete hankimisel rikkunud EÜ asutamislepingu peamisi sätteid ja eriti diskrimineerimiskeelu põhimõtet, milles sisaldub teavitamiskohustus;
            
         
               2.
            
            
               jätta kohtukulud Soome Vabariigi kanda.
            
         Õiguslikud alused ja peamised argumendid
   Vaatamata sellele, et ühenduse riigihankeid puudutavaid direktiive ei kohaldata hangetele, mille maksumus on alla direktiivi kohaldamise piirmäära, tuleb järgida EÜ asutamislepingu peamisi sätteid ja eriti diskrimineerimiskeelu põhimõtet, mis sisaldab teavitamise kohustust.
   Euroopa Ühenduste kohus on leidnud, et olenemata sellest, et teatud riigihanked puudutavad lepingud jäävad hangete direktiivi kohaldamisalast välja, tuleb lepinguid sõlmivatel ametiasutustel ometi järgida asutamislepingu peamisi sätteid. Kuigi ühenduse seadusandja on ette näinud, et riigihankeid puudutavates direktiivides sätestatud üksikasjalikku menetlust ei pea kohaldama riigihangetele, millised jäävad alla eespool nimetatud sätetest tuleneva piirmaksumuse, ei tähenda see siiski seda, et taolistele hankelepingutele ei kohaldata ühenduse õigust.
   Kohtupraktika näitab selgelt, et hange tuleb avaldada mõistlikus ulatuses ning teavitamise kohustust tuleb järgida ka nende hangete puhul, mille hinnanguline maksumus jääb EÜ hankedirektiivi kohaldamise piirmäärast allapoole.